אבי מסיקה

אבי מסיקה (נולד ב-14 באפריל 1980) הוא זמר-יוצר ישראלי. מסיקה נחשב לאחד מחלוצי ההיפ הופ הישראלי.

ביוגרפיה

תחילת דרכו
אבי מסיקה נולד וגדל בשכונת יד אליהו בתל אביב. למד בתיכון אורט תל השומר.

החשיפה של אבי למוזיקת היפ הופ החלה רק בגיל 20, כשהתגורר בלונדון למשך שנה, הלך למסיבות היפ הופ, והתרשם מלהקות כגון Bomfunk MC's, ומהאווירה ששררה במסיבות. באותן מסיבות הכיר מסיקה את הזמר הבריטי קרייג דייוויד, ובעקבותיו החליט להתמקד בתחום.

לאחר ששב ארצה למד לבדו הפקה מוזיקלית, דרך טכנאי אולפן שהסתכל עליהם, ופנה לעבוד עם הרכבי היפ הופ שונים, ביניהם סאבלימינל (בפרויקט הזהירות בדרכים "לי זה לא יקרה") וכלא 6.

קריירה 
בשנת 2004 הוציא מסיקה את סינגל הבכורה שלו בשם "תני לי אהבה". השר התפרסם במהרה, ובעקבותיו החל מסיקה להופיע באירועים. למרות הצעות רבות שקיבל מחברות תקליטים, סירב אבי לכולן, ופתח חברת התקליטים עצמאית בשם "ד.מ כחול לבן". בחברת התקליטים הוחתמו אמני היפ הופ ישראלים, כגון דני דין ושורטי.

שיתופי פעולה 
מסיקה שיתף פעולה עם אמנים ישראלים רבים, והוציא בין היתר את השירים:
 "זה רק בינינו" (2004) עם מאיה בוסקילה.
 "כשאת לצידי" (2009) עם הראפר רון נשר.
 "הסולטן" (2012) עם נסרין קדרי.
 "באה לי טוב" (2012) עם סאבלימינל וקובי פרץ.
 "אוהבת לרקוד" (2014) עם קטריקס ודורון ביטון.
 "לא כמו כולם" (2014) עם קטריקס ודורון ביטון.
 "שחרר" (2016) עם עודד פז.
 "קצת ממך" (2016) עם כוכבי הרשת אלעד וליהי.
 "בינת אל סולטן" (2016) עם נסרין קדרי.
 "שמש רק עליי" (2019) עם שחר חסון.

קריירה בינלאומית 
בשנת 2013 קיבל מסיקה הצעה מאולפני Area 51 NYC Recording Studios בניו יורק, לשמש כעוזר מפיק בהפקה בינלאומית. בעקבות הפקה זו החל מסיקה לעבוד עם אמנים נוספים מהעולם כמו מיק מיל ואייסאפ רוקי. שנה לאחר מכן הקים מסיקה את חברת התקליטים ARECORDS.

בשנים 2017 עד 2019 עבד מסיקה עבר בניו יורק, מיאמי, ולוס אנג'לס עם אמנים מהתעשייה בארצות הברית.

בשנת 2020 הוציא מסיקה את אלבומו החמישי.

חיים אישיים
מסיקה התחתן בשנת 2010 ולו שלושה ילדים, שניים מהם מנישואיה הקודמים של אשתו. באותה השנה נפצע קשה ברגלו בתאונת אופנוע וכתוצאה מכך היה בתקופת שיקום למשך כשמונה חודשים.

דיסקוגרפיה 
מציאות מדומה (2004)
ילדים גדולים (2004)
קצת אחרת (2006)
כשאת לצידי (2009)

קישורים חיצוניים 

 
 מילים אקורדים לשירים של האמן אבי מסיקה באתר שירונט

הערות שוליים 

ראפרים ישראלים
זמרים-יוצרים ישראלים
זמרים-יוצרים בעברית
זמרים-יוצרים יהודים
פזמונאים ישראלים
מוזיקאים ישראלים
זמרים השרים בעברית
זמרי מוזיקה מזרחית ישראלים
זמרי פופ ישראלים
ראפרים יהודים
ישראלים שנולדו ב-1980